Προς το παρόν η ιατρική δεν έχει βρει κάποιο φάρμακο που να εξαφανίζει ή να διαλύει τα λιπώματα. Κατά συνέπεια, η χειρουργική αφαίρεση των λιπωμάτων είναι ο μόνος τρόπος για να απαλλαγεί κάποιος από ένα λίπωμα. Κατά τη διάρκεια της αφαίρεσης γίνεται μία τομή στο δέρμα και στη συνέχεια αποκολλάται το λίπωμα από τους γύρω ιστούς και αφαιρείται. Στο τέλος γίνεται ο τελικός έλεγχος και η σύγκλειση του τραύματος.